फरहान अख्तर पहले पूरी करेंगे चैंपियन्स की शूटिंग, आमिर की वजह से लेट हुई फिल्म
फरहान अख्तर की फिल्म ‘ जी ले रहा’ आने वाले समय के लिए ठंडे बस्ते में चली गई है। आलिया भट्ट, कटरीना कैफ और प्रियंका चोपड़ा स्टारर इस फिल्म के लिए फैंस को लंबा इंतजार करना होगा। मीडिया रिपोर्ट्स की मानें तो आमिर की फिल्म
फरहान अख्तर की फिल्म ‘ जी ले रहा’ आने वाले समय के लिए ठंडे बस्ते में चली गई है। आलिया भट्ट, कटरीना कैफ और प्रियंका चोपड़ा स्टारर इस फिल्म के लिए फैंस को लंबा इंतजार करना होगा। मीडिया रिपोर्ट्स की मानें तो आमिर की फिल्म चैंपियन्स के लिए फरहान अख्तर से बातचीत चल रही है, ऐसे में अब फरहान पहले अपने बाकी प्रोजेक्ट्स पूरे करेंगे। इसके बाद ही वो ‘जी ले जरा’ पर काम शुरू करेंगे। माना जा रहा है कि 'जी ले जरा' में आमिर खान भी अहम किरदार निभा सकते हैं।
फरहान अख्तर के डायरेक्शन में बनने वाली फिल्म ‘जी ले जरा’ तीन लड़कियों की कहानी है, जो एक रोड ट्रिप पर जाती हैं। मेकर्स ने इस फिल्म की अनाउंसमेंट ‘दिल चाहता है’ के 20 साल पूरे होने पर की थी।
पहले एक्टिंग प्रोजेक्ट्स पर फोकस करेंगे फरहान 
पिंकविला की रिपोर्ट्स के मुताबिक फरहान ने इस फिल्म को डेट इश्यूज के चलते टाला है। जी ले जरा फरहान, जोया और एस्सेल एंटरटेनमेंट के दिल के करीब है। कई बार कोशिशों के बावजूद तीनों एक्ट्रेसेस का शेड्यूल सही से नहीं बैठ रहा है। साथ ही खुद फरहान भी फिल्म के लीड स्टार्स पर दबाव नहीं बनना चाहते हैं। इस वजह से फिलहाल फरहान एक्टिंग से जुड़े प्रोजेक्ट्स पर फोकस करने जा रहे हैं। इसके बाद ही वो ‘जी ले जरा’ का काम शुरू करेंगे।
लीड एक्ट्रेसेस के बिजी शेड्यूल के कारण डिले हुई ‘जी ले जरा’
पिछले साल आलिया प्रेग्नेंट हो गई थीं, तब फिल्म की शूटिंग को डिले किया गया था। वहीं, इसके बाद से ही तीनों लीडिंग डेलीज की डेट्स साथ में नहीं हो फिक्स नहीं हो पा रही है। एक तरफ आलिया भट्ट की ‘रॉकी और रानी की प्रेम कहानी’ रिलीज के लिए तैयार है, वहीं जल्द ही एक्ट्रेस हार्ट ऑफ स्टोन से अपना हॉलीवुड डेब्यू करेंगी। प्रिंयका भी हॉलीवुड प्रोजेक्ट ‘हेड ऑफ स्टेट की शूटिंग में बिजी हैं। कटरीना जल्द ही टाइगर 2 और मैरी क्रिसमस में नजर आएंगी। ऐसे में तीनों एक्ट्रेसेस की डेट साथ में फिक्स करना मेकर्स के लिए काफी चैलेंजिंग है।
सलमान- रणबीर के बाद आमिर ने फरहान से लगाई उम्मीद
मीडिया रिपोर्ट्स के मुताबिक फरहान फिलहाल आमिर खान के साथ फिल्म चैंपियन्स को लेकर बातचीत कर रहे हैं। यह फिल्म जेवियर फेसर की 2018 में आई स्पेनिश स्पोर्ट्स ड्रामा है। इससे पहले फिल्म का इंग्लिश रीमेक भी बन चुका है। बता दें कि शुरुआत में आमिर इस फिल्म में सलमान को कास्ट करना चाहते थे, हालांकि उन्होंने फिल्म को रिजेक्ट कर दिया। जिसके बाद अब आमिर फरहान को लीड रोल ऑफर किया है। फरहान ने इस किरदार में दिलचस्पी भी दिखाई है। हालांकि, अभी तक फिल्म कास्टिंग नहीं हो पाई है।
चैंपियन्स के बाद फरहान करेंगे डॉन 3 की शूटिंग 
मीडिया रिपोर्ट्स की मानें तो अब जी ले जरा थोड़े समय के लिए डिले होने वाली है। दरअसल चैंपियन्स रीमेक का काम पूरा होने के बाद फरहान अख्तर बतौर डायरेक्टर अपनी अगली फिल्म डॉन 3 का डायरेक्शन शुरू करेंगे। माना जा रहा है डॉन 3 से शाहरुख के बैकआउट करने के बाद अब यह किरदार रणवीर सिंह को ऑफर किया है। हालांकि, इसे लेकर ऑफिशियल कंफर्मेशन नहीं है।